उन्हें सुनकर मुझे महसूस हुआ वो फ्रीडम 251 की बुकिंग के लिए कितना उत्साहित थे , शायद इसलिए 18 फरवरी की पूरी रात उनके लिए एक बुरे सपने की तरह बीत रही थी | उन्होंने बताया, हमेशा की तरह साईट निरंतर डाउन ही जा रही थी,तब ही उन्हें एक मेसेज मिलता हैं जिसमे था कि साईट पर एक सेकंड में 6 लाख हिट हुए हैं | आज से पहले उन्होंने इतना ट्रैफिक नहीं देखा था, उन्होंने अपने अनुभव से बताया कि शायद इससे पहले ऐसा 2014 के लोकसभा इलेक्शन में हुआ था | जब सभी रिकॉर्ड टूटे थे और एक इतिहास रचा गया था | उसके बाद इतिहास ने अपने आपको दौहराया और फिर से इन्टरनेट पर भीड़ उमड़ पड़ी | जब एंड्राइड कंपनी रिंगिंग बेल ने फ्रीडम 251 को लांच किया| रिंगिंग बेल एक ऐसी कंपनी हैं जिसके बारे में पहले कभी सुना नहीं गया और ना ही इसके सीईओ मोहित अग्रवाल का नाम किसी मोबाइल अथवा आईटी कंपनी से जुड़ा देखा गया लेकिन फिर भी इस कंपनी ने अपने मोबाइल से एक रात में अपनी एक अलग एतिहासिक छवि बना ली |